
اسم المادة: خلافاتنا 
من سلسلة: قيم تربوية من السنة النبوية 
لفضيلة الشيخ: د. محمد فرحات 





السلام عليكم ورحمة الله وبركاته, الحمد لله حمدًا كثيرا طيبًا مباركا 
فيه» والصلاة والسلام على أشرف الخلق سيدنا محمد وعلى آله 
وأصحابه وأتباعه بخير وإحسان إلى يوم الدين, حياكم الله إخواني 
الأفاضل وأخواق الفضليات» ومرحبًا بكم ولقاء جديد مع 
الوقفات التربوية والمنهجية مع السنة النبوية. 

نبدأ هذا اللقاء بهذا الحديث: 

عن أبي هربرة -رضي الله عنه- أن رسول الله -صلى الله عليه 
وسلم- قال: "الْمُسْتَبَانِ ما قالا فَعَلَى البادئ, ما 1 يَعْتَدٍ 
المَظْلُومٌ"' . 

هنا نبدأ أو بذكر معنى الحديث "الْمُسْتَبَانِ ما قالا فَعَلَى البادِئ" 
يعني ايه الحديث؟ النبي -صلى الله عليه وسلم- يخبرنا عن الثم 





ا ا = سام 


"خلافاتنا" من سلسلة "قيم تربوية من السنة النبوية" 






شبكة الطربق إلى الله way2allah.com‏ 
الحاصل لوجود سُباب متبادل بين اثنين» إنسان بيبداً بالسباب 
وإنسان آخر يرد عليه السُبّاب, فقال -صلوات الله عليه- "ما 
قالا فَعَلَى البادئ" يعني إِثم هذا السُباب الحاصل على مين؟ على 
اللي بدأء واحد شتم واحد فالتانى رد عليه الشتيمة» ده قاله يا 
كذاء قاله ل أنت اللي كذاء تمام يبقى فيه واحد بدأ وفيه واحد 
ردء دا عليه إثم» طب ما ده رد السباب هل ده عليه إثم؟ لأء هذا 
السُباب من ده واللي رد الثم على الذي بدأء لكن "ما ل يَعْتَد 
اللوم" يعني لو ده قاله أنت كذا فقام ده رد عليه أنت كذا 
الحالة دي الإثم كله على الذي بدأ. 

طيب الحالة التانية: واحد بدأ قاله أنت كذا قاله لا ده أنت اللي 
كذا وكذا وكذا يبقى اللي اعتدي عليه اللي هو كان مظلوم تحوّل 
لظام نا رد الاعتداء بزيادة» ساعتها هنا بقى ده ظالم وبقى ده ظال. 
يبقى ده كده كبداية لو حبينا إن احنا نعراف الحكم بتاع الال 
فالأصل إن لو فيه واحد اعتدى عليك فيجوز لك أن ترد الاعتداء 
بمثل ما اعتدى عليك تام؟ فهنا لو واحد قال لفلان شتيمة هل 
يجوز للمعتدى عليه أن يرد هذه الشتيمة؟ هذا السُباب يجوز أنه 






"خلافاتنا" من سلسلة "قيم تربوية من السنة النبوية" منت ا 

يرده له؟ قال العلماء: نعم ولكن بضوابط. ايه هي الضوابط؟ 
کال 






ے6 


*مه أول حاجة: أنه يرد له دي ولا يزيد. 
مغلا هنفترض واحد قاله أنت كلب» فأما رد عليه لا أنت اللي 
کلب» مثلا هنفترض هذاء هل ده يجوز؟ آه جوز يبقى هو رد له 
هذا السباب كما هو ولم يزدء يبقى ده أول حاجة ميكونش فيه 
ايه؟ اعتداء زيادة. 

*#* تان حاجة: طبيعة حتى الكلمة اللي بتتقال, قالوا ها 

ضوابط؛ منها مثلا: 

١-ألا‏ يكون فيها رمي بالكفر, لو واحد قال للتاني يا كافر, التاني 
ميردش عليه ويقوله أنت اللي كافر, ليه؟ لأن دي بقى هنا انتقلت 
من حيز السباب إلى حيز إلقاء تهمة أكبر بنفي الإبجان, فإذا كان 
هذا بدأ ونفى عن فلان وقاله يا كافر فلا يجوز لك إنك تردها له؛ 
لأن هنا القضية أكبر من مجرد السباب» فساعتها هنا أنت متردش 






عليه دي» هنا ده هو دخل في مشكلة أعمق» يعنى هو كده مش 
مجرد بس أنه ألقى بالسُباب ده دخل في قضية أعمق» وهتترد عليه 


"خلافاتنا" من سلسلة "قيم تربوية من السنة النبوية" صفحة1|4 






شبكة الطربق إلى الله way2allah.com‏ 
وهيبوء بجا وإثمها عليه هو والموضوع معادتش بقى مجرد كلمة 
بتتقال› ده حكم وقضية أكبر بكتير يعني. 

-تاني حاجة برضه ميكونش فيها كذب» يعني لو واحد قال 
لفلان أنت سرقت فميجيش يقوله أنت اللي سرقت» ما هو هنا 
ده مش سباب دلوقتي احنا بنتكلم في مة فهنا لا يجوز لنا أن 
أرمي واحد بتهمة بالباطل» هو لو رمان بتهمة أنا أرد التهمة عن 
نفسي» ثم بعد ذلك ممكن يكون هناك مقاضاة على ما اتمني به, 
لكن أنا لا ألقي عليه بكذب. 

۴۳-كذلك ميكونش فيه هناك اعتداء على عرض الآخرين, يعني 
لو واحد سب واحد بأبوه لا يجوز إن أنت تسبّه بأبوه ليه؟ أبوه 
ملهوش ذنب» طب أنا أي له ذنب؟ لأ هو أبوك ملوش ذنب» بس 
أنت هنا متردش عليه هذا السُباب باعتداء على عرض الآخرين. 
طبعًا كل دي قواعد لمين» للي عايز يعمل إبه؟ للي عايز يرد 
الاعتداء. 

لكن هل يا ترى أنت مطلوب منك رد الاعتداء؟ يعني الشرع قالك 
لازم ترد الاعتداء؟ لأ. هو أجاز لك. طب ايه الدرجة الأعلى؟ 






"خلافاتنا" من سلسلة "قيم تربوية من السنة النبوية" صفحةاق |1 

الدرجة الأعلى إنك تعفو وتصفح ده الدرجة الأعلى» يعني إذا 
أردت أن تنتصف انتصف. لكن ايه الدرجة الأعلى بقى؟ الدرجة 
الأعلى ألا ترد هذا السباب» ألا تنغمس أنت في هذا المستنقع, 
ألا تقع أنت في هذا المزلق, تنه نفسك وتنزّه لسانك» هكذا كانت 


سنة النبي -صلى الله عليه وسلم-. 


عن عبد الله بن عمرو -رضي الله عنهما - قال: ا يَكُنْ رَسول الله 
-صلَى الله عليه وسلّم- فَاجِشًا ولا مُمَفَحَشَاء ونّه كاد يقول: إِنَّ 
خْيَارَكُمْ أَحَاسِنكُمْ أخلاقا"", وعن أنس -رضي الله عنه- قال : 0 
ين رَسولٌ الله -صَلَى الله عليه وسلَّم- فاجشاء ولا لَعَانَ ولا 
سَبَابَ كان يقول عِنْدَ العتبة: ما له ترب جَبِيئة"” ولم يكن رسول 
لله -صلى الله عليه وسلم- يجزي بالسيئة مثلهاء بل يعفو ويصفح, 
يبقى أنت آه ليك إن أنت تجزي السيئة بمثلها يجوز لكن هدي 
النبي -صلى الله عليه وسلم- الإرشاد إلى العفو وإلى الصفح, 


١‏ و البخاري 
0غ صحيح البخاري 


"خلافاتنا" من سلسلة "قيم تربوية من السنة النبوية" 









شبكة الطريق إلى الله way2allah.com‏ 
وقال -صلوات الله عليه-: "وما زاد الله عَبْدَا بعفى إلا عرا"“» 
طيب ده يعني المنطقة الأولى للتعامل مع الحديث اللي احنا ذكرناه, 
بس الوقفة اللي حابب إن أنا أقف معاها هي قضية: "الْمُسْتَبَانِ 
ما قالا فَعَلى البادئ"؛ 
يعني لو افترضنا إن في واحد قرر إن هو يرد الاعتداء هو هنا 
معلوش إڅ» ده لا قاله يا كلب قاله أنت اللي كلب الليلة دي 
كلها مش على اللي رد الاعتداءء مين اللي بيشيل الإلم؟ البادئ, 
يبقى اللي بدأ هو اللي فتح باب الشر؛ فتحه على نفسه وعلى 
الآخرين فلو حت اللي اعتدِي عليه رد الاعتداء هو لا يلام» ومين 
اللي هياخد م كل السباب اللي حصل ده كله؟ البادئ, 
فالشيطان يجر الإنسان إلى أن يفتح على نفسه أبواب المعصية, 
فإذا أوقعه فيها يكون هذا الإنسان تورّط في الفعل وما يترتب على 
الفعل» وبعض الأفعال يكون تبعتها جارية, يعنى ايه جارية؟ زي ما 
احنا عارفين مفهوم الإيه؟ مفهوم الحسنة أو الصدقة الجارية, كذلك 
هناك سيئة جارية» "من سَّنّ في الإشلام سنه حَستَةء فَلَهُ أَجْرْهَا. 


؛ صحيح مسلم 

وَأَجْرُ من عمل با بَعْدَه من غير أَنْ يَنْقُصَ من أَجُورِهِمْ شي - 
مش هكذا قال رسول الله -صلى الله عليه وسلم-؟ كذلك- وَمَن 
س في الإسلام سْنَةَ سَيْئَهَ کان عليه وزرا وَوِزْوُ من عَمِلَ ا من 
بَعْدِه مِن غير ن يَنْقْصَ من أَؤْرَارهِمْ شيء”” واحد دلوقتي بدأ 
يَشِيع بين الناس شيء من الفحش» شيء من العمل السيء» مش 
جرد إن هو بيعمله» هو لما هيعمله لو عمله في خاصة نفسه دي 
درجة وها درجة من الإثم, طب طلع درجة أعلى فقام بارتكاب 
هذا الإثم في العلن دي درجة تانية, استعلانه بمذه المعصية درجة 
تختلف عن درجة الذي يقوم بالمعصية في السرء استعلانه بمذه 
المعصية بيبوء بإعمه وبإِثم اللي شافه على هذه المعصية فتبعه عليهاء 
الدرجة الأعلى والأعلى أن يكون داعية هذه المعصية» ساعتها هنا 
ده بيدشرء فكلما انتشرت هذه المعصية عداد السيئات عنده 
عمال يشتغل. 

بننبّه على الجزئية دي ليه؟ عشان احنا الآن أصلا في عصر الدشر 
والانتشارء أي واحد فينا دلوقتي بقى بإمكانه إنه يدشر» من حوالي 









شبكة الطربق إلى الله way2allah.com‏ 
عشرين سنة مثلّا كان مين اللي عنده القدرة إنه ينشر؟ اللي عنده 
عمل إعلامي أو عمل فني فبيعرض, أما حاليًا فأي واحد له اتصال 
بالإنترنت وبيقدر يدخل على مواقع التواصل بقى عنده القدرة إن 
هو ينشر» هيكتب حاجة ويدشر» هيصور حاجة وينشر, كل واحد 
فينا بيمتلك منصة للنشرء فلك أن تتخيل يا مؤمن لما واحد يمتلك 
هذه المنصة وينشرء وينشر هذه السيئة. 

شاب يكتب حاجة مثلًا فيها سُباب, فيها فحش» يعمل حاجة 
عليها تريقة» يتريق على حد, يعمل حاجة فيها استهزاء بشيء من 
شعائر الدين ونحوها ويدشر, هو بينشر والتاني بياخد منه يشير 
والموضوع ينتشر» واحدة تجيب فيديو وتصور نفسها وتدشر, تصور 
نفسها وهي بتعصي الله وتدشر, واحدة تصور نفسها وهي بترقص 
وتدشر عادي» سهل جدًا مفيش أسهل من كده دلوقتي. 

فكون إن حضرتك وقفت على منطقة الدشر استعد لتبعّة هذا 
النشرء أنت مش بس عملت شيء بتعصي الله به, ده أنت نشرته 
وبقيت داعية» وأنت ونصيبك بقى» يعني ممكن حد عمل فكرة 
وواحد تان عجبته الفكرة فبقى يقلد الفكرة» واحد تالت عجبته 







"خلافاتنا" من سلسلة "قيم تربوية من السنة النبوية" صفحةبؤ | 51 "1 

الفكرة بقى بيطور من الفكرة وواحد رابع عمال يطور وهكذاء 
أنت متخيل إن أنت ممكن تكون المعصية عندك أنت ارتكبتها مغلا 
سنة 2707 وهذه المعصية تفضل تتكتب عشرات السنين بعد 
كده وأنت عمال تشيل؛ متخيل كم المعاصي التي يلقاها هذا 
الإنسان يوم القيامة ويقول يارب ده أنا المعصية دي ده أنا مت 






قبلها بسنين» المعصية دي اتعملت بعد ما أنا مت بميت سنة» أيوة 
يا فندم أنت اللي ابتديت» أنت اللي فتحت العداد على نفسك» 
فتخيل أنت بقى لما تفتح على الأمة باب شرء باب كامل للشر 
أنت اللي فتحته» يا ترى أخبار ده ايه معاك؟ 

يعني أنا أفهم إن الواحد منا يشيل تبعة غيره لكن ايه اللي يخليك 
تشيل تبعة غيرك وأوزار غيرك» أنت استفدت ايه؟ أخدت ايه؟ 
يعني أنا ممكن أفهم برضه في الإطار المادي الحض إن فيه واحد 
هيعمل معصية ويجني من ورائها مال أفهم ده» مش معناه إن هو 
ده شيء أنا بقِرّه لكن أنا فاهمه يعني هينتفع بحاجة, لما واحد بيسرق 
السرقة أمر عظيم. وحد من حدود الله بس أنا فاهم إن هو خد 
فلوس وانتفع بيهاء إنما أنت متخيل إن فيه واحد ممكن يدشر شيء 


"خلافاتنا" من سلسلة "قيم تربوية من السنة النبوية" 

فيه إم عظيم عند الله -سبحانه وتعالى-؛ سخرية مغلا من شيء 
من شعائر الدين جرد بس إنه يجيب شوية تفاعل على صفحته» 
هو كسب ايه؟ مكسبش حاجة يعني هو كسب شوية تعليقات, 
شوية إبموشنز وانتهت القصة مخدش من وراها حاجة» مخدش من 
وراها انتفاع دنيوي» مش هيترقى» مش هياخد وظيفة جديدة» مش 
هياخد فلوس» مش هياخد حاجة, حتى لو نزل في الشارع محدش 
عارفه يعني» لكن خد سيئة جارية وممكن تبقى مضاعفة بعد كده, 
أنت متخيل حجم المأساة! 

زي إثم هذا الإنسان اللي نشر الفحش في هذا اجتمع» اجتمع 
الآن للأسف انتشر فيه التفحش بشكل غير مسبوق» يا ترى 
الإنسان اللي بدأ في الأول كده وبدأ بُظهر هذا الفحش أخباره ايه 
دلوقتي؟ يا ترى لما يحي ويلاقي نفسه وهو بيتحاسب على الفحش 
اللي انتشر في الجتمع ده أخباره ايه؟ يا إخوانًا القضية مش مجرد 
بس قضية سيئةء احنا كنا بنتكلم على مفهوم العمل الصالح وازاي 
إن هو مش مجرد بس حسنة, مش مجرد عداد حسنات أنت بتتعامل 
معاه» فيه قضية اسمها العمل الصاح. 


"خلافاتنا" من سلسلة "قيم تربوية من السنة النبوية" 

كذلك أيضًا في قضية اسمها: قضية البعد عن السيئة, زي ما 
قضية العمل الصاح مربوطة بالإيمان, البعد عن المعصية مربوط 
بالإيمان, البي -صلى الله عليه وسلمه- قال: "الإيمان قَيَدَ الفتكَ, 
لا يفتك مؤمن" ايه معنى هذا الحديث؟ معنى هذا الحديث أن 
الإنسان الذي في قلبه الإيمان هذا الإبمان يردعه عن الفتك؛ وهو 
القتل على غفلة, مينفعش كده قام واحد مؤمن ويجي يقتل إنسان 
ويقتله غدر زي ما احنا بنقول» الإيمان يقيد هذاء إبمانه يردعه. 
فين بقى الإيمان اللي بيردع؟ الإيمان رادع, الإنسان أصلا لا يقع 
في أسر المعصية إلا وهو بعيد عن الإيمان؛ قال رسول الله -صلى 
الله عليه وسلم-: "لا يرن الزَّانٍ حِينَ يرن وهو مُؤْمِنُ ولا 
يشرب الخَمْرَ جين يشرب وهو مُؤْمِن ولا يشرق جين يشرق 
وهو مُؤْمن. ولا يَنْتَهبْ كب يَرْفَعْ النَاس إلَيْهِ فيها أَنْصارَهُمْ جين 
ينتهبها وهو مُؤْمِنْ"." 


1 تخريج نتن ای داود 
" صحيح البخاري 


"خلافاتنا" من سلسلة "قيم تربوية من السنة النبوية" 

وعن ابن عباس -رضي الله عنهما- قال: قال رسول الله -صلى 
لله عليه وسلم-: "لا يڙن العبْدُ جينَ يڙن وهو ممن وَلا يَسْرِقَ 
جِينَ يشرق وهو ممن ولا يَشْرَبْ -الخمر- جِينَ يَشْرَبُ وَهو 
مۇم ولا يَفْْلُ وهو مُؤْمِنَ. قال عِكُرمَةٌ: قلث لابن عَبّاسٍ: 
كيف يُنرّعٌ الإهان منه؟ -هو هنا سيدنا ابن عباس بيقول هذا 
الإنسان لا يسرق وهو مؤمن, لا يفعل كذا وهو مؤمن» هو مؤمن 
يعني أنا شايفه قدامي هو مکفرش» ماراحش عبد صنم» فازاي 
نفهم لا يسرق السارق حين يسرق وهو مؤمن؟ قال ابن عباس 
لما سأله بقى كيف ينزع الإعمان- قال: هَگذًا؛ وَشَبَكَ بِيْنَ أصابعه 


4 > 


م أَخْرَجَهًا -يبقى كان الإيمان كده وارتفع- فإن تاب عاد إِلَيْهِ 
هَكَذَاء وَسَبّكَ بيْنَ أصَابعِدِ"” زي ما يكون الإيمان ارتفع كده فوق 
منه زي المظلة ورجع تان» يبقى لحظة المعصية؛ هي لحظة ابتعد 
فيها عن إبانه أصلاء الإيمان يردعه, وإذا وقع فليعلم أن طالما أن 


إيمانه لم بمنعه يبقى هو ابتعد عن إيمانه. هيعود له؟ آه هيعود له. 


4 صحيح البخاري 

إلا بقى لو -والعياذ بالله- ارتكب أعظم المعاصي؛ وهو الشرك 
باللّه. 






يبقى لابد إن الإنسان يفهم طبيعة المعصية إن هي مش مجرد بس 
حاجة لحظية أو حاجة هتتكتب في صحيفة السيئات بس., لا 
أمره برضه أكبر, المؤمن اللي بيتعامل من هذا المنظور وبيدور في 
فلك الإيان دايا هيكون موازين حياته موزونة بميزان الإيمان, 
فلما نيجي نتكلم مغلا عن القضية اللي احنا كنا بنتكلم فيها؛ 
قضية انتشار الفحش في الجتمع» أنت بتمشي في الشارع» مسألة 
ماع الكلام الفاحش, الشتايم» السباب بقت مندشرة بشكل 
فظيع جدَاء طب جت ازاي يعني؟ ازاي وصلنا للمرحلة اللي 
صر فيها هذا الكلام الفاحش والسباب من الأمور المعتادة 
لدرجة إن احنا بقينا بنشوف دلوقتي بعض الناس يعني بيتعمد 
هذا بيتعمده هو مش كده أصلًا هو متربي في بيئة كويسة الحمد 
لله ومتربي في بيئة أصلا يعني فيها من الصلاح» ومتربي في بيئة 
فيها من الخير والقيمة دي مش موجودة أصلا في تربيته ولا في 
بيئته» بيتصنعها تصتعًاء يعني هو عايز يُظهر للناس مثلا إن هو 

بقى شاب كده وبقى راجل» أو يظهر للشباب حواليه واد بقى 
كده قوي» واد يعني فاهم بقى ومدردح» فيبدأ يتعاطى فحش 
القول. ويتعاطى السباب جرد بس إن هو يتعامل مع هذه القيمة 
التي شاعت بين الناس» طب هو فين بقى لما يسمع قول النبي - 
صلى الله عليه وسلم-: "سباب المسْلم فُسُوقَء وقتالة كف" هو 
فين؟ هو فين من قول النبي -صاى الله عليه وسلم- لما جاءه 
رجل وقال: يا رسول الله أرأيت لو أن رجلا سبني في ملا هم 
أنقص مني فرددت عليه هل على في ذلك جناح؟ قال: "المستبّان 
شيطانانٍ يتهاترانٍ ويتكاذّبانٍ"' ' "یتهاتران" يعني كل واحد منهم 
بيقول القول الباطل؛ طبعًا هو الكلام هنا على نفس القضية اللي 
احنا كنا بنتكلم عليهاء إن ده قاله شتيمة فقام رد له بشتيمتين, 
قام دا قايل له تلاتة وهكذا. 





طب فين احنا من الأحاديث أصلا اللي نمت تهيًا جازمًا عظيمًا 
عن أمر الفحش؟ قال رسول الله -صلى الله عليه وسلم-: "ما 
شيءٌ أثقل في ميزان المؤمنٍ يوم القيامة من خُلَق حسن, وإن الله 

يبغضُ الفاحشن البذيء" '' أنت متخيل يا مؤمن لما واحد يصل 
لمرحلة أن الله يبغضه» ده مش مجرد بس ارتكب معصية ده وصل 
لمرحلة أن الله يبغضه. مش يبغض عمله يبغضه هو. قولي ايه في 
عمرك ولا في حياتك كلها مهما كان يستحق أن تصل إلى مرحلة 
أن تكون ممن يبغضهم الله؟ الكلمة عظيمة جدًاء كلمة كبيرة جدًاء 
ازاي واحد يقف في موقف أي كان يصل به الحال إنه يكون مبغوض 
من رب العالمين» من أرحم الراحمين, ليه؟ وعشان ايه؟ ايه اللي 
ممكن أنت تجنيه أا كان لتصل به الحال إنك تكون مبغوض من 
الله -سبحانه وتعالى-» ازاي أنت تبدأ فعلًا تبعد عن مسمى 
الإيمان. قال رسول الله -صلى الله عليه وسلم-: "ليس المؤمن 
بالطّعّانِ ولا اللّعَانِ ولا الفاحش ولا البذيي""' ده مش مؤمن, 
ومعنى مش مؤمن هنا مش كامل الإعان» أنت بتبعد عن إيمانك 
أصلا! 

بل وازاي إن أنت توصل لرحلة إنك تكون من شرار الخلق عند 
الل قال رسول الله -صلى الله عليه وسلم-: "إن شر الاس مَن 
صحيح الترغيب 


1١‏ الجامع الصغير 

ترگ النَامْء أو وَدَعَهُ الاس اتْقَاءَ فخشه""' بعض الناس بقى 
عندها هذا المفهوم آنا لو معملتش كده الناس هتركبني زي ما 
بيقولواء الناس هياخدوا علياء الناس هيستخفوا بياء طب ايه الحل؟ 
الحل إن أنا أكون فاحش مؤذي علشان الناس تخاف مني ما احنا 
قاعدين في غابة لو مخافوش مني هياكلون, يا سلام أنت خلاص 
أنت كده بقى حليت الأزمة الحمد لله بقى أنت مبسوط إن الناس 
بتخاف منك عشان أنت سافل» عشان أنت إنسان فاحش» 
عشان أنت إنسان مؤذي بلسانك» مبسوط؟ اتفضل أنت وصلت 
لمكانة إنك من أشر الناس عند الله يوم القيامة» مبسوط فرحان 


دلوقق يعنى» أهذا يسرك؟ اتفضل خد منزلتك. 


البي -صلى الله عليه وسلم- قال: "إن الفخش والتَفَحْشَ لَيْسَا 
من الإسلام في شيء"* أده شيء ملوش علاقة بالإسلام أصلاء 
أنت حضرتك عمال بتخش في مناطق أنت بتبعد عن الإيمان, 
بتبعد عن الإسلام بتخش في مرحلة إنك شر الناس» بتخش في 


“! مصنف ابن أبي شيبة 

إنك مبغوض عند الله -سبحانه وتعالى -, كل ده عشان ايه بقى, 
ممكن تقولي؟ يعني أنا أرجع وأقول أنا فاهم إن فيه واحد بيسرق 
عشان يجيب فلوس دي أنا فاهمهاء آه هو ذنب عظيم» وحد من 
حدود الله وله عقاب شديد وكل حاجة بس أنا فاهم» يعني أنا 
فاهم إن ده بيعمل ده علشان هينال ده. الفاحش ده ماذا 5 
أصلًا؟ أنت خدت ايه؟ قعدة ظريفة» بقيت شاب كويس كده مع 
الناس وخلاص بقيت قادر تجاري الناس في كلامهم» بقيت ظريف 
ودمك خفيف, قعدتك خفيفة معاهم وخفيفة على قلبهم؟ يا أخي 
أنت بتقوم بعمل عظيم عند الله -سبحانه وتعالى-, 
شديدة» أنت تقف على شفير جهنم! 

متخيل إن واحد يكون سبب دخوله النار لسانه؟ عشان لسانه 
فالت» طب تيل أن هذا أكثر ما يُدخل الناس النار كما قال 
رسول الله -صلى الله عليه وسلم-» هل يا ترى فيه حاجة في الدنيا 
تستحق إنك تخش النار أصلا؟ طب لما تكون الحاجة دي أتفه من 
التفاهة, ده مجرد لسان أنت عايز تسيطر عليه» مش قادر تمسك 
لسانك؟ مش قادر إن أنت تسيطر على كلمة تخرج من هذا 

اللسان؟ ده جزء من منظومة أكبر» هل أنا مش قادر أسيطر على 
هذا الجزء من الشر الكامن في نفسي وأقدر إن أنا أضع مظلة 
الإيمان فوقه بحيث إن إيماني يردعني عن هذا العمل السيء؟ 

نفس الكلام؛ الوقفة المنهجية التي نقف معها أن مظلة الإيمان 
تحتاج إلى إعادة ترميم» إعادة ترميم في جانب الخير, وإعادة ترميم 
في جانب الشرء جانب الشر؛ اعلم أنك إذا ضبطت نفسك 
وربطت جوارحك برباط الإيمان؛ إعانك يردعك» هيحملك بعيد 
عن مراتع هذا الشر إلى مراتع الخيرء وعندما يكون في حياتك عمل 
صالح يبتعد بك عن الشر سوف تجد هناك أسوار حامية تحول 
بينك وبينه» وكلما شغلت نفسك باحق انشغلت به وابتعدت عن 
الباطل» فإن لم تشغلها بالحق شغلتك هي بالباطلء إن لم جعل هذا 
العمل في قلبك وني جوارحك منشغِلًا بقضية العمل الصالح اعلم 
أنك ستسقط تلقائيًا في العمل الفاسد, إن لم يكن لديك هذه 
المنظومة اللي بتحط دايا في عداد الخير وتبتعد عن عداد الشر 
اعلم أن هذه المنظومة مش هتكتفي فقط بإن أنت تعيش هكذاء 

لأء سيضيع عمرك سدى وفي الغالب ستكون ممن يقع تلقائيًا في 
الشر. 

هذه المنظومة تحتاج إلى إعادة ترميم» إذا ضبطنا هذه الآلة؛ الآلة 
الإيمانية بداخلنا بحيث إن هي تقوم بتفعيل هذه القواعد فتجد 
حياتك انضبطت في موازين الخير وكذلك موازين الشر» كتير جدًا 
من هذه السوءات التي نراها في حياتنا وفي مجتمعاتنا ستنصلح 
تلقائيًا بغير جهد أصلاء يعني جرد بس إن احنا نعمل إعادة تنظيم 
أو إعادة وضع منظومة داخلية في قلب كل إنسان, كثير جدًا من 
مشاكلنا مع أنفسنا مع غيرنا في مجتمعاتنا ستنصلح, يكفي فقط 
أن ننشأ الإيمان الذي يردع, تذكر هذا جيدًا نحتاج إليه حتى يكون 
لدينا هذه القوة الداخلية بتعيد ترميم وتأهيل النفس في تعاملاهًاء 
في حيامًاء في معاملتها. إن صلحت النفس؛ تنصلح المعاملات, 
تنصلح امجتمعات. 

نسأل الله -سبحانه وتعالى - أن يعلمنا ما ينفعناء وأن ينفعنا عا 
علمناء وأن يجعلنا ممن يستمعون القول فيتبّعون أحسنه. وإلى لقاء 
قادم إن شاء الله تعالى» سبحانك اللهم وبحمدك أشهد أن لا إله 

الا أنت» أستغفرك وأتوب إليك» والسلام عليكم ورحمة الله 
وبركاته. 

